《赋得别梦依依到谢家八首 其三》
明代·王彦泓

月照幽期分外圆，无才愁赋定情篇。引开笑语欢初洽，逼出风情态转妍。

略晓管弦嗔姊荐，乍回灯影恣人怜。狂生浪说心如渴，却到良宵不肯眠。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。